Foto: Sog‘liqni saqlash vazirligi Jurabek Laboratories MChJ qo‘shma korxonasida ishlab chiqarilayotgan Sputnik V vaksinasi 1- va 2-komponentlarining dastlabki 260 500 dozasi Sanitariya-epidemiologik osoyishtalik va jamoat salomatligi xizmatiga topshirildi. Bu haqda SSV matbuot xizmati xabar bermoqda. Bu O‘zbekistonda tayyorlanayotgan ikkinchi vaksina bo‘lib, bundan avval ushbu korxonada jami 7 million doza ZF-UZ-VAC2001 xitoy-o‘zbek vaksinasi ishlab chiqarilgan bo‘lib, uning 1 458 820 dozasi emlash uchun topshirilgan. Shunday qilib, O‘zbekistonda emlash jarayonlarida foydalanilayotgan jami vaksina 28 473 528 dozani tashkil qilmoqda. Ulardan: 1 594 480 dozasi AstraZeneca,   21 958 488 million dozasi ZF-UZ-VAC2001,   720 500 dozasi Sputnik V,   3 000 060 dozasi Moderna,   1 200 000 dozasi Pfizer/BioNTech vaksinasidir. Shundan 22 721 129 dozasi emlash jarayonlarida qo‘llangan bo‘lib, 5 226 139 nafar kishi koronavirusga qarshi barcha bosqichlarda to‘liq emlandi.